રિઝર્વ બેન્ક ઓફ ઇન્ડિયા (RBI)એ સોનાની જ્વેલરી સામે ધિરાણ આપવાનાં ધોરણો હળવાં બનાવ્યાં છે. બિન કૃષિ હેતુ માટે લોન પરની રૂપિયા 1 લાખની મર્યાદા હળવી કરવામાં આવી છે. RBIએ આના અમલીકરણનો નિર્ણય વ્યક્તિગત બેન્કો પર છોડ્યો છે. RBIના પરિપત્ર અનુસાર આ પ્રકારની લોનની મુદત મંજૂર કર્યા બાદ 12 મહિનાથી વધુની ન હોવી જોઈએ. લોનની સમગ્ર મુદત દરમિયાન લોન ટુ વેલ્યૂ રેશિયો (એલટીવી) 75 ટકા જાળવી રાખવો પડશે જેનો અર્થ એ કે ધિરાણ લેનારને સોનાની જ્વેલેરીના 75 ટકા મૂલ્યની લોન જ પ્રાપ્ત થશે . RBIએ સ્પષ્ટતા કરી છે કે વ્યાજની ગણતરી મહિનાના હિસાબે કરાશે .